اسلام آباد (اے پی پی) وزیراعظم نا پارلیمانی باندات سلاہکار ڈاکٹر بابر اعوان پارینے کہ آئین نا آرٹیکل 8 انا رداٹ صوبہ اسے ٹی یابنجائی یونٹ نا دنگ اٹ آئینی وڑوڈول آن بیدس بدلی کننگ مفک۔ اوداہیت ءِ پنچ شنبے نادے آ قومی اسمبلی ٹی مولاناعبدالاکبر چترالی نا کنڈآن اعتراضی ٹک انا ورندی ٹی پارے، بابر اعوان پارے کہ آئین نا آرٹیکل 8 انا رداٹ صوبہ اسے نا یا بنجائی یونٹ نادنگ اٹ ہچ ءُ بدلی اس کننگ مفک، اگہ نقشہ ٹی غلطی ارے تو اودے سہی کننگک۔ داکان مست مولانا عبدالاکبر چترالی پارے کہ شندور ءِ نیشنل پارک اس جوڑ کننگ انگ ءِ، ہرانقشہ ءِ نشان تننگانے اوٹی شندور ءِ گلگت نا بشخ نشان تننگانے، شندور چترال نا چراگاہ ءِ۔ گلگت اٹ مہالو شیعہ سنی پھسات کرفنگا، داسہ گلگت و چترال نا نیام اٹ اختلاف ودی کننگ نا کوشست کننگ انگ ءِ، دانا نوٹس ءِ ہلنگے۔
